Θεσσαλονίκη, 24/09/2024

**Η Lidl Ελλάς και η We4All συνοδοιπόροι στον δρόμο για ένα καλύτερο αύριο**

**Μέσα από μία σημαντική χορηγία, η εταιρεία ενώνει τις δυνάμεις της με την We4All και υποστηρίζει δράσεις δεντροφυτεύσεων, εκπαιδεύσεων και λοιπές περιβαλλοντικές ενέργειες με στόχο έναν πιο πράσινο και υγιή πλανήτη.**

Η **Lidl Ελλάς** ανακοινώνει με χαρά τη νέα της χορηγία προς την [We4All](https://we4all.com/el/schetika-me-emas/), έναν παγκόσμιο μη κερδοσκοπικό, περιβαλλοντικό και ανθρωπιστικό οργανισμό, που ξεκίνησε το 2018 μετά τις πυρκαγιές στο Μάτι. Η εταιρεία, για μία ακόμη φορά, λειτουργεί ως **αρωγός σημαντικών δράσεων** που έχουν ως στόχο την **προστασία** και τη **βιωσιμότητα** **του περιβάλλοντος**, αναδεικνύοντας έτσι τη δέσμευσή της για τη φροντίδα και την αποκατάσταση του πλανήτη μας.

Η **We4All** εστιάζει σε μια σειρά από σημαντικές **περιβαλλοντικές ενέργειες**, όπως δενδροφυτεύσεις και αναδασώσεις, φροντίδα των νέων δέντρων, καθαρισμόδασών, και ανάπτυξη τεχνολογιών προστασίας των δασών. Επίσης, ο οργανισμός διοργανώνει διαλέξεις σε σχολεία και άλλες περιβαλλοντικές εκδηλώσεις για την ευαισθητοποίηση της κοινότητας.

Στο πλαίσιο της χορηγίας, η **Lidl Ελλάς** θα υποστηρίξει **δράσεις** που περιλαμβάνουν δενδροφυτεύσεις, φροντίδα ήδη φυτεμένων δενδρυλλίων, εκπαιδεύσεις σε σχολεία, καθώς και δράσεις καθαρισμού για την πρόληψη πυρκαγιών. Επιπλέον, θα οργανωθούν **διαδικτυακά σεμινάρια** για τους εργαζόμενους της Lidl Ελλάς με θέματα όπως «ΔΑΣΟΣ: Πρόληψη και Πυροπροστασία» και «Σπατάλη Τροφίμων», με στόχο την ενημέρωση και την ευαισθητοποίηση γύρω από περιβαλλοντικά ζητήματα. Tέλος, οι άνθρωποι της εταιρείας θα μπορούν να **συμμετάσχουν ενεργά** στις δράσεις αυτές, ενισχύοντας την κοινή προσπάθεια για την προστασία του περιβάλλοντος, στο πλαίσιο του προγράμματος εταιρικού εθελοντισμού.

Η Lidl Ελλάς συνεχίζει τη δέσμευσή της για μια βιώσιμη και πράσινη ανάπτυξη, θεσπίζοντας συνεργασίες με οργανισμούς που προάγουν την υγεία του πλανήτη μας. Η πρωτοβουλία αυτή εντάσσεται κάτω από την ομπρέλα «Καλό για τον πλανήτη», με βασικό στόχο την Προστασία του Κλίματος, και εναρμονίζεται πλήρως με τη στρατηγική βιωσιμότητας της Lidl Ελλάς, η οποία καθιστά την προστασία του πλανήτη μας κατευθυντήρια αρχή των ενεργειών της εταιρείας.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)